
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 979 

18 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας Δήμου Παλαίρου. 1 

Τροποποίηση του Οργανισμού Εσωτερικής Υπηρεσίας 

Δήμου Αποδοτίας. 2 

Απόκτηση Ελληνικής ιθαγένειας της ομογενούς 
ΜαπβΙονα ΜαΚιϊηα (Μανέλοβα Μακρίνα) του ΡθΙγ 

(Πέτρ) και της Ροορίείί (Θεοπίστη). 3 

Λήψη απόφασης επί της προηγούμενης γνωστοποί¬ 
ησης σύμφωνα με το άρθρο 4β του ν. 703/1977, 
όπως ισχύει, της συγκέντρωσης των επιχειρήσε¬ 
ων «ΙΒΕΒϋΒΟΙΑ ΕΝΕΒΘΙΑ3 ΒΕΝ0νΑΒΕΕ5 δ.Α.υ.» 
και «X. ΡΟΚΑΣ Α.Ε.» . 4 


ΑΠΟΦΑΣΕΙ Σ 

Αριθμ. 7004 (1) 

Τροποποίηση του Οργανισμού Εσωτερικής Υπηρεσίας 
Δήμου Παλαίρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12, του ν. 1188, όπως αντι- 
καταστάθηκαν από τις διατάξεις του άρθρου 8, παρ. 5, 
του ν. 2307/1995. 

2. Τις διατάξεις του άρθρου 18, παρ. 2, του ν. 2539/1997 
περί «Κατάρτισης του Ο.Ε.Υ. των νέων Ο.Τ.Α.». 

3. Την υπ’ αριθμ. 47/1999, απόφαση του Δημοτικού 
Συμβουλίου, Δήμου Κεκροπίας περί «Ψήφισης του Ο.Ε.Υ. 
του Δήμου Κεκροπίας», η οποία εγκρίθηκε με την υπ’ 
αριθμ. 4569/14.4.1999 απόφαση του Γενικού Γραμματέα 
της Περιφέρειας Δυτικής Ελλάδας και δημοσιεύθηκε 
στο ΦΕΚ 757/19.5.1999/τ.Β'. 

4. Την υπ’ αριθμ. 129/2001, απόφαση του Δημοτικού 
Συμβουλίου, Δήμου Κεκροπίας περί «Τροποποίησης του 
ισχύοντος Ο.Ε.Υ. του Δήμου Κεκροπίας, η οποία εγκρί- 
θηκε με την υπ’ αριθμ. 24457/5.12.2001 απόφαση του 
Γενικού Γραμματέα της Περιφέρειας Δυτικής Ελλάδας 
και δημοσιεύτηκε στο ΦΕΚ 1812/31.12.2002/τ.Β'. 


5. Την υπ’ αριθμ. 7/2007, απόφαση του Δημοτικού Συμ¬ 
βουλίου του Δήμου Παλαίρου περί «Τροποποίησης του 
ισχύοντος Ο.Ε.Υ. του Δήμου Παλαίρου. 

6. Τις διατάξεις του άρθρου 149, του ν. 3463/2006 
«Κύρωση του Κώδικα Δήμων και Κοινοτήτων». 

7. Την υπ’ αριθμ. 8/2007 απόφαση του Υπηρεσιακού 
Συμβουλίου Ο.Τ.Α. Ν. Αιτωλοακαρνανίας, με την οποία 
εγκρίνεται η τροποποίηση του Ο.Ε.Υ. του Δήμου Παλαί¬ 
ρου, αποφασίζουμε: 

1. Επικυρώνουμε ττην υπ’ αριθμ.7/2007 απόφαση του 
Δημοτικού Συμβουλίου του Δήμου Παλαίρου και τροπο¬ 
ποιούμε τον Ο.Ε.Υ. του Δήμου Παλαίρου, η οποία αφο¬ 
ρά την τροποποίηση του ισχύοντος Ο.Ε.Υ. του Δήμου 
Παλαίρου, ως εξής: 

Αρθρο 1 

Διάρθρωση Υπηρεσιών 

Τροποποιούμε την παράγραφο 2 και: Συστήνουμε και 
εντάσσουμε στο Τμήμα Διοικητικών και Οικονομικών 
Υπηρεσιών: «Γραφείο Ταμειακής Υπηρεσίας», με αντι¬ 
κείμενο τα προβλεπόμενα στο β.δ/γμα 17.5./15.6.1959 
και ειδικότερα τις αρμοδιότητες που αναφέρονται στο 
Αρθρο 3, Κεφ. ΣΤ', του Ο.Ε.Υ. 

Αρθρο 3 

Αρμοδιότητες Τμήματος Διοικητικών και 
Οικονομικών Υπηρεσιών 

Αλλάζουμε τον τίτλο του Κεφαλαίου ΣΤ' και αντί «Δι¬ 
αχείριση Ταμείου» γίνεται «Ταμειακή Υπηρεσία» με τις 
ίδιες αρμοδιότητες. 

Άρθρο 5Α 

Αρμοδιότητες Ειδικών Συνεργατών 

Οι Ειδικοί Συνεργάτες ασκούν καθήκοντα επιτελικά 
και δεν έχει αποφασιστική αρμοδιότητα οποιοσδήποτε 
μορφής. Παρέχουν συμβουλές και διατυπώνουν εξειδι- 
κευμένες γνώσεις γραπτά ή προφορικά, για τον συγκε¬ 
κριμένο τομέα δραστηριοτήτων, τον οποίο έχει ορισθεί 
να εξυπηρετήσει (ν. 1416/1984). Το συμβουλευτικό έργο 
τους θα απευθύνεται προς το Δήμαρχο και θα παρέ¬ 
χουν συμβουλές σε θέματα που άπτονται του Τεχνικού 
Προγράμματος του Δήμου, καθώς και Προγραμμάτων 
που αφορούν την Τοπική Αυτοδιοίκηση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Προσθέτει στο: 

Αρθρο 11 

Τακτικές οργανικές θέσεις με σχέση εργασίας 
Δημοσίου Δικαίου 

Συστήνεται μία (1) θέση Κατηγορίας ΤΕ, Κλάδου ΤΕ 
(22) - Διοίκησης Μονάδων Τοπικής Αυτοδιοίκησης. 

Προσθέτει: 

Αρθρο 13Α 
Ειδικές θέσεις 

Συστήνονται δύο (2) θέσεις Ειδικού Συνεργάτη. 

2. Κατά τα λοιπά ισχύουν οι πρότερες αποφάσεις 
του Γενικού Γραμματέα Περιφέρειας Δυτικής Ελλάδας 
με την υπ’ αριθμ. 4569/14.4.1999 και 24457/5.12.2001, ως 
έχουν. 

3. Από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αλλά σε βάρος του Προϋπολογισμού του Δήμου 
Παλαίρου και συγκεκριμένα: 

• Για το προσωπικό Κλάδου ΤΕ (22) η δαπάνη έχει 
εγγράφει στον Προϋπολογισμό έτους 2007 στον Κ.Α. 
10.6011, ποσού 22.000,00 ευρώ. 

• Για τον Ειδικό Συνεργάτη η δαπάνη έχει εγγράφει 
στον Προϋπολογισμό έτους 2007 στον Κ.Α. 00.6031, πο¬ 
σού 22.300,00 ευρώ. 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Ι.Π. Μεσολογγίου, 22 Μάΐου 2007 

Ο Γ ενικός Γ ραμματέας Περιφέρειας 
ΣΠ. ΣΠΥΡΙΔΩΝ 
-♦- 

Αριθμ. 7002 (2) 

Τροποποίηση του Οργανισμού Εσωτερικής Υπηρεσίας 
Δήμου Αποδοτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12, του ν. 1188, όπως αντι- 
καταστάθηκαν από τις διατάξεις του άρθρου 8, παρ. 
5, του ν. 2307/1995. 

2. Τις διατάξεις του άρθρου 18, παρ. 2, του ν. 2539/1997 
περί «Κατάρτισης του Ο.Ε.Υ. των νέων Ο.Τ.Α.». 

3. Την υπ’ αριθμ. 33/1999, απόφαση του Δημοτικού 
Συμβουλίου του Δήμου Αποδοτίας, περί «Ψήφισης 
του Ο.Ε.Υ. του Δήμου Αποδοτίας», η οποία εγκρίθηκε 
με την υπ’ αριθμ. 4634/14.4.999 απόφαση του Γενικού 
Γ ραμματέα της Περιφέρειας Δυτικής Ελλάδας και δη- 
μοσιεύθηκε στο ΦΕΚ 666/17.5.1999/τ.Β'. 

4. Την υπ’ αριθμ. 69/2003 απόφαση του Δημοτικού 
Συμβουλίου του Δήμου Αποδοτίας περί«Τροποποίησης 
του ισχύοντος Ο.Ε.Υ. του Δήμου Αποδοτίας, η οποία 
εγκρίθηκε με την υπ’ αριθμ. 18783/10.10.2003 απόφα¬ 
ση του Γενικού Γραμματέα της Περιφέρειας Δυτικής 
Ελλάδας και δημοσιεύτηκε στο ΦΕΚ 1566/24.10.2003/ 
τ.Β'. 

5. Την υπ’ αριθμ. 53/2004 απόφαση του Δημοτικού 
Συμβουλίου του Δήμου Αποδοτίας περί«Τροποποίησης 
του ισχύοντος Ο.Ε.Υ. του Δήμου Αποδοτίας, η οποία 
εγκρίθηκε με την υπ’ αριθμ. 14255/22.7.2004 απόφαση 
του Γενικού Γραμματέα της Περιφέρειας Δυτικής 


Ελλάδας και δημοσιεύθηκε στο ΦΕΚ 1263/17.8.2004/ 

τ.Β'. 

6. Την υπ’ αριθμ. 169/2005 απόφαση του Δημοτικού 
Συμβουλίου του Δήμου Αποδοτίας περί «Τροποποίη¬ 
σης του ισχύοντος Ο.Ε.Υ. του Δήμου Αποδοτίας. 

7. Την υπ’ αριθμ. 4/2007 απόφαση του Υπηρεσια¬ 
κού Συμβουλίου Ο.Τ.Α. Ν. Αιτωλοακαρνανίας, με την 
οποία εγκρίνεται η τροποποίηση του Ο.Ε.Υ. του Δήμου 
Αποδοτίας, αποφασίζουμε: 

1. Επικυρώνουμε την υπ’ αριθμ. 169/2005 απόφαση του 
Δημοτικού Συμβουλίου, Δήμου Αποδοτίας, και τροπο¬ 
ποιούμε τον ισχύοντα Ο.Ε.Υ. του Δήμου Αποδοτίας, ως 
εξής: 

Αρθρο 11 

Τακτικές οργανικές θέσεις με σχέση εργασίας 
Δημοσίου Δικαίου 

Συστήνεται μία (1) θέση Κατηγορίας ΤΕ, Κλάδου ΤΕ 
(3) - Τεχνολόγων Πολιτικών Μηχανικών οπότε στην Κα¬ 
τηγορία Τεχνολογικής Εκπαίδευσης (ΤΕ) θα γίνει: ΤΕ3 
Τεχνολόγων Πολιτικών Μηχανικών θέσεις 2 (δύο). 

2. Κατά τα λοιπά ισχύουν οι πρότερες αποφάσεις 
του Γ ενικού Γ ραμματέα Περιφέρειας Δυτικής Ελλάδας 
με τις υπ’ αριθμ. 4634/14.4.1999, 18783/10.10.2003 και 
14255/22.7.2004, ως έχουν. 

3. Από τις διατάξεις της παρούσας Απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αλλά σε βάρος του Προϋπολογισμού του Δήμου 
Αποδοτίας η οποία έχει εγγράφει στον Προϋπολογισμό 
και στους ανάλογους Κ.Α. αυτού ως εξής: Κ.Α. 30.6011.001 
«Τακτικές αποδοχές και Έξοδα Κίνησης μονίμου προ¬ 
σωπικού» ποσού 20.040,00 ευρώ, Κ.Α. 30.6051.001 «Ερ- 
γοδοτικές εισφορές ΤΥΔΚΥ» ποσού 2.100,00 ευρώ και 
Κ.Α. 30.6051.003 «Εργοδοτικές εισφορές ΤΑΔΚΥ» ποσού 
504,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογίου, 22 Μάΐου 2007 

Ο Γ ενικός Γ ραμματέας Περιφέρειας 
ΣΠ. ΣΠΥΡΙΔΩΝ 
-♦- 

(3) 

Απόκτηση Ελληνικής ιθαγένειας της ομογενούς ΜαηοΙο- 
να Μβ^ππα (Μανέλοβα Μακρίνα) του ΡθΙγ (Πέτρ) και 
της Ρβορίεΐί (Θεοπίστη). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 42904/820/16.5.2007 απόφαση του 
Γενικού Γραμματέα Περιφέρειας Δυτικής Μακεδονίας 
που εκδόθηκε σύμφωνα με τις διατάξεις του άρθρου 
1 του ν. 2790/2000 (ΦΕΚ 24 τ.Α') (Αποκατάσταση των 
παλιννοστούντων ομογενών από την τέως Σοβ.Ένωση 
και άλλες διατάξεις) και του άρθρου 76 του ν. 2910/2001 
(ΦΕΚ 91 τ.Α'), γίνεται αποδεκτή η από 4.10.2006 αίτη¬ 
ση της ΜαηοΙονα ΜαΙκππα (Μανέλοβα Μακρίνα) του ΡθΙγ 
(Πέτρ) και της Ρβορίεΐί (Θεοπίστη) ομογενούς από την 
Γεωργία, περί αποκτήσεως της Ελληνικής ιθαγένειας. 

Γρεβενά, 18 Μάΐου 2007 

Με εντολή Γ ενικού Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 519 (4) 

Λήψη απόφασης επί της προηγούμενης γνωστοποίησης 
σύμφωνα με το άρθρο 4β του ν. 703/1977, όπως ισχύει, 
της συγκέντρωσης των επιχειρήσεων «ΙΒΕΒϋΒΟΕΑ ΕΝ- 
ΕΒΟΙΑδ ΒΕΝΟ\/ΑΒΙ_Ε3 δ.Α.υ.» και «X. ΡΟΚΑΣ Α.Ε.». 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Α' 
Απόφαση 1 339Λ//2007 

Συνεδρίασε στην Αίθουσα Συνεδριάσεων του 1ου ορό¬ 
φου του κτιρίου των γραφείων της, επί της οδού Κά¬ 
τοικο ΙΑ, Αθήνα, την 18η Μα'ΐου 2007, ημέρα Παρασκευή 
και ώρα 10:30, με την εξής σύνθεση: 

Προεδρεύων: Αριστομένης Κομισόπουλος 

Μέλη: Φαίδων Στράτος 

Βασίλειος Πατσουράτης, λόγω κωλύματος του τα¬ 
κτικού μέλους Γαρυφαλιάς Αθανασίου, 

Δημήτριος Γιαννέλης, και 

Γεώργιος Σωτηρόπουλος, λόγω κωλύματος του τα¬ 
κτικού μέλους Ελίζας Αλεξανδρίδου 

Γραμματέας: Αικατερίνη Τριβέλη 

Θέμα της συνεδρίασης ήταν η λήψη απόφασης επί της 
προηγούμενης γνωστοποίησης σύμφωνα με το άρθρο 
4β του ν. 703/1977, όπως ισχύει, της συγκέντρωσης των 
επιχειρήσεων «ΙΒΕΒΘΒΟΕΑ ΕΝΕΒΘΙΑ3 ΒΕΝΟνΑΒΙΕδ 
δ,Α.υ.» και «X. ΡΟΚΑΣ Α.Ε.». 

Στην αρχή της συζήτησης, τον λόγο έλαβε ο Γ ενικός 
Εισηγητής Ιωάννης Μιχαήλ, Προϊστάμενος της Β' Διεύ¬ 
θυνσης Εφαρμογής της Γενικής Διεύθυνσης Ανταγω¬ 
νισμού (εφεξής Γ.Δ.Α.), ο οποίος ανέπτυξε τη γραπτή 
εισήγηση (αριθμ. πρωτ. 2709/16.5.2007) της Υπηρεσίας 
και πρότεινε τη μη απαγόρευση της από 13.4.2007 γνω- 
στοποιηθείσης, σύμφωνα με το άρθρο 4β του ν.703/1977, 
όπως ισχύει, συγκέντρωσης, καθόσον δεν δημιουργού- 
νται σοβαρές αμφιβολίες ως προς την δυνατότητα να 
περιορίσει σημαντικά τον ανταγωνισμό στις σχετικές 
αγορές τις οποίες αφορά. 

Κατόπιν η Επιτροπή Ανταγωνισμού διασκέφθηκε και 
αφού έλαβε υπόψη της όλα τα στοιχεία του φακέλου 
της κρινόμενης υπόθεσης και την Εισήγηση της Γ.Δ.Α., 
σκέφθηκε ως εξής: 

I. Με το υπ’ αριθμ. πρωτ. 2082/13.04.2007 έγγραφο, η εται¬ 
ρεία «ΙΒΕΒΟΒΟΕΑ ΕΝΕΒΘΙΑδ ΒΕΝΟΝ/ΑΒΓΕδ δ-ΑΨ.» (εφεξής 
ΙόθΓθηονα), γνωστοποίησε στην Επιτροπή Ανταγωνισμού, 
σύμφωνα με το άρθρο 4β του ν. 703/1977, όπως ισχύει, την 
απόκτηση του αποκλειστικού ελέγχου επιχειρήσεων της 
εταιρείας «X. ΡΟΚΑΣ Α.Ε..» (εφεξής Εταιρεία). 

Η γνωστοποιούμενη συγκέντρωση συνίσταται στην 
απόκτηση από την ΙόθΓβηονα αποκλειστικού ελέγχου 
επί της Εταιρείας, δυνάμει της παύσης ισχύος όλων 
των δικαιωμάτων εκείνων που προσιδιάζουν σε άσκηση 
κοινού ελέγχου και τα οποία, μέχρι την ολοκλήρωση της 
συγκέντρωσης, ασκούνται από κοινού από την ΙόθΓθηονα 
και τους Χρήστο και Γεώργιο Ρόκα (εφεξής «οι Μέτοχοι 
Μειοψηφίας»). Μετά την ολοκλήρωση της γνωστοποιού¬ 
μενης συγκέντρωσης, ο έλεγχος επί της Εταιρείας θα 
ασκείται αποκλειστικά από την ΙόθΐΌΠονα. 

1. Από την παρούσα απόφαση έχουν παραλειφθεί, σύμφωνα με 
το άρθρο 26 παρ. 7 του Κανονισμού Λειτουργίας και Διαχείρι¬ 
σης της Επιτροπής Ανταγωνισμού (ΦΕΚ 1890/Β729.12.2006), τα 
στοι-χεία εκείνα, τα οποία κρίθηκε ότι αποτελούν επιχειρηματι¬ 
κό απόρρητο. Στη θέση των στοιχείων που έχουν παραλειφθεί 
υπάρχει η ένδειξη [...]. Όπου ήταν δυνατό τα στοιχεία που παρα- 
λείφθηκαν αντικαταστάθηκαν με ενδεικτικά ποσά και αριθμούς 
ή με γενικές περιγραφές (εντός [...]). 


Ειδικότερα, την 1η Δεκεμβρίου 2004, μεταξύ της 
ΙόσιτΙΐΌΐα δ.Α. (μητρική της ΙόσΓθηονα) και των μετόχων 
μειοψηφίας, υπεγράφη η λεγάμενη «Συμφωνία Αγοράς, 
Προαίρεσης και Μετόχων» αναφορικά με την εταιρεία 
«Μεταλλοβιομηχανία Αρκαδίας X. Ρόκας ΑΒΕΕ». Η θέση, 
τα δικαιώματα και οι υποχρεώσεις της ΙόβιχΙΐΌΐα δ.Α., 
όπως απορρέουν από τη σύμβαση αυτή, εκχωρήθηκαν 
σε μεταγενέστερο χρονικό σημείο στην ΙόθΐΌπσνα (δυνά¬ 
μει σύμβασης εκχώρησης με ημερομηνία 14 Δεκεμβρίου 
2004). Στη συνέχεια, η πρώτη εκ των ανωτέρω συμβά¬ 
σεων τροποποιήθηκε δυνάμει τριών συμπληρωματικών 
συμφωνιών, δηλαδή της «Πρώτης Συμπληρωματικής 
Συμφωνίας της Συμφωνίας Αγοράς, Προαίρεσης και 
Μετόχων αναφορικά με την εταιρεία Μεταλλοβιομηχα¬ 
νία Αρκαδίας X. Ρόκας ΑΒΕΕ» με ημερομηνία 2 Ιουνίου 
2005, της «Δεύτερης Συμπληρωματικής Συμφωνίας της 
Συμφωνίας Αγοράς, Προαίρεσης και Μετόχων αναφο¬ 
ρικά με την εταιρεία Μεταλλοβιομηχανία Αρκαδίας X. 
Ρόκας ΑΒΕΕ» με ημερομηνία 11 Ιουλίου 2005, και τέλος 
της «Τρίτης Συμπληρωματικής Συμφωνίας της Συμφω¬ 
νίας Αγοράς, Προαίρεσης και Μετόχων αναφορικά με 
την εταιρεία Μεταλλοβιομηχανία Αρκαδίας X. Ρόκας 
ΑΒΕΕ» με ημερομηνία 25 Δεκεμβρίου 2005. Εφεξής όλες 
αυτές οι συμφωνίες θα αποκαλούνται ως «Συμφωνία 
Μετόχων». Η λύση της Συμφωνίας Μετόχων αφορά όλα 
τα δικαιώματα, τις αγωγές και τις αξιώσεις που γεννή¬ 
θηκαν δυνάμει της Συμφωνίας Μετόχων. 

Σύμφωνα με τη Συμφωνία Μετόχων της Εταιρείας, 
τα μέρη (ΙόβΓθηονα και οι Μέτοχοι Μειοψηφίας), ανέλα- 
βαν ορισμένες υποχρεώσεις ενώ παρείχε το ένα μέρος 
στο άλλο ορισμένα δικαιώματα σχετικά με τη διοίκηση 
της Εταιρείας (σχετιζόμενα ειδικότερα με τον διορισμό 
μελών του Διοικητικού Συμβουλίου). Ειδικότερα, σύμ¬ 
φωνα με το άρθρο 9.2 της Συμφωνίας Μετόχων, όταν 
η ΙόθΓθπονα αποκτήσει συμμετοχή στην Εταιρεία που 
να υπερβαίνει τη συμμετοχή στο κοινό μετοχικό κεφά¬ 
λαιο της Εταιρείας των Μετόχων Μειοψηφίας, θα έχει 
το δικαίωμα να ορίζει τέσσερα (4) Μέλη από τα εννιά 
(9) που απαρτίζουν το Διοικητικό Συμβούλιο, τη στιγμή 
που οι Μέτοχοι Μειοψηφίας θα έχουν το δικαίωμα να 
ορίζουν μόνο τρία (3) Μέλη, ενώ τα υπόλοιπα δύο (2) 
Μέλη θα είναι ανεξάρτητα. Σύμφωνα με την ως άνω 
Συμφωνία Μετόχων, η κατάσταση αυτή θα παραμένει 
για όσο διάστημα βρίσκεται σε ισχύ και παράγει απο¬ 
τελέσματα, δηλαδή, για όσο χρονικό διάστημα τα δύο 
μέρη, η ΙόθΓθηονα και οι Μέτοχοι Μειοψηφίας, διατηρούν 
οποιαδήποτε συμμετοχή στο κοινό μετοχικό κεφάλαιο 
της Εταιρείας. 

Στις 28 Μαρτίου 2007, οι Μέτοχοι Μειοψηφίας και η 
ΙόθΓΘηονα συνήψαν συμφωνία με τίτλο «Λύση της Συμ¬ 
φωνίας Αγοράς, Προαίρεσης και Μετόχων αναφορικά 
με την Εταιρεία Μεταλλοβιομηχανία Αρκαδίας X. Ρόκας 
ΑΒΕΕ - Εκκαθάριση Λογαριασμών» (εφεξής «η Συμφωνία 
Λύσης») δυνάμει της οποίας τα μέρη συμφώνησαν (ί) 
[...] και (ϋ) με την προϋπόθεση της λήψης οποιοσδή¬ 
ποτε απαιτούμενης προηγούμενης έγκρισης ή άδειας 
απαιτείται να λύσουν οριστικά τη Συμφωνία Μετόχων 
στο σύνολό της, και συνεπώς να καταστήσουν ανίσχυ¬ 
ρα οποιαδήποτε δικαιώματα, αγωγές ή αξιώσεις που 
απορρέουν από αυτήν. 

Συνεπώς, η λύση αυτή σημαίνει και την παύση των 
ειδικών δικαιωμάτων που προβλέπονται στη Συμφω¬ 
νία. Δεδομένου ότι επί του παρόντος (από 15.3.2007) η 

ΙόβΓοηονβ είναι η μέτοχος πλειοψηφίας της Εταιρείας 
με ποσοστό 52,7% του κοινού μετοχικού της κεφαλαίου 
με δικαιώματα ψήφου, αυτή θα βρίσκεται σε θέση να 
διορίζει το σύνολο των μελών του Διοικητικού Συμβου¬ 
λίου και ως εκ τούτου να ασκεί αποκλειστικό έλεγχο 
επί όλων των σημαντικών θεμάτων που αφορούν στη 
στρατηγική της Εταιρείας (έγκριση μεταβολής του επι¬ 
χειρηματικού σχεδίου, ετήσιος προϋπολογισμός και τις 
επενδύσεις). 

Σύμφωνα με τους ορισμούς της Ανακοίνωσης της 
Ευρωπαϊκής Επιτροπής, ανεξάρτητα από το επίπεδο 
συμμετοχής της ΙόθΓάΓοΙβ (και ήδη της ΙόθΓοηονβ) στο 
μετοχικό κεφάλαιο της Εταιρείας, η σύναψη της Συμ¬ 
φωνίας Μετόχων οδήγησε στην εγκαθίδρυση «κοινού 
ελέγχου» της ΙόθΓάΓοΙβ (και ήδη της ΙόθΓοηονβ) και των 
Μετόχων Μειοψηφίας επί της Εταιρείας, καθώς όλα τα 
ως άνω μέρη απέκτησαν δυνατότητα αποφασιστικής 
επιρροής στη λήψη αποφάσεων, λόγω ακριβώς του δι¬ 
καιώματος τους να ορίζουν συγκεκριμένο αριθμό Με¬ 
λών στο Διοικητικό Συμβούλιο, αλλά και των αυξημένων 
ποσοστών απαρτίας και πλειοψηφίας που απαιτούνται 
για τη λήψη στρατηγικών αποφάσεων από το Διοικητικό 
Συμβούλιο. 

Από την πλευρά της μετάβασης σε αποκλειστικό 
έλεγχο, η Συμφωνία Λύσης κατ’ ουσίαν αποδεσμεύει 
τα μέρη από την υποχρέωσή τους να ακολουθούν τον 
συγκεκριμένο τρόπο κατανομής των εννέα (9) Μελών 
του Διοικητικού Συμβουλίου σύμφωνα με το άρθρο 9.2. 
της Συμφωνίας Μετόχων της 1ης Δεκεμβρίου 2004. 
Δεδομένου ότι η ΙόθΓοηονβ είναι επί του παρόντος μέ¬ 
τοχος πλειοψηφίας της Εταιρείας με ποσοστό 52,7%, 
εάν η συγκεκριμένη διάταξη της Συμφωνίας Μετόχων 
σταματήσει να ισχύει, η ΙόθΓθηονα θα έχει δικαίωμα να 
εκλέγει το σύνολο των Μελών του Διοικητικού Συμβου¬ 
λίου και έτσι με τον τρόπο αυτό να ασκεί αποκλειστικό 
έλεγχο επί όλων των κρίσιμων ζητημάτων που άπτο- 
νται της στρατηγικής της Εταιρείας, της έγκρισης ή 
τροποποίησης του Επιχειρηματικού της Σχεδίου, του 
Ετήσιου Προϋπολογισμού, καθώς και της ανάληψης 
επενδύσεων. Όπως ρητά αναφέρεται στην Ανακοίνωση 
της Επιτροπής, η μετάβαση από κοινό σε αποκλειστικό 
έλεγχο συνιστά συγκέντρωση στο μέτρο που η άσκη¬ 
ση αποφασιστικής επιρροής από ένα μέρος, διαφέρει 
ουσιωδώς από την άσκηση αποκλειστικής επιρροής με 
τρόπο συντονισμένο από περισσότερα του ενός μέρη. 
Επιπλέον, αναφέρεται ότι κατά τη διάρκεια σύνταξης 
της εισήγησης αποχώρησε από τη θέση του προέδρου 
του Διοικητικού Συμβουλίου ο Γ. Ρόκας. 

Η ολοκλήρωση της εν λόγω συγκέντρωσης τελεί υπό 
την αναβλητική αίρεση της έκδοσης απόφασης της Επι¬ 
τροπής Ανταγωνισμού μη απαγορευτικής, σύμφωνα με 
το άρθρο 4δ του ν.703/1977, όπως ισχύει. 

Βάσει του άρθρου 4β, παρ. 6 του ν. 703/1977, όπως 
ισχύει, τα μέρη τα οποία προέβησαν στη γνωστοποίηση 
της εν λόγω συγκέντρωσης δημοσίευσαν τη γνωστοποι- 
ηθείσα συναλλαγή στο υπ'αριθμ. 13.207/19.04.07 φύλλο 
της οικονομικής εφημερίδας Εξπρές και προσκόμισαν 
νόμιμο παράβολο των 1.050 ευρώ (ΣΤ 42476539/13.4.2007 
ΔΟΥ Ψυχικού). 

II. ΤΑ ΜΕΡΗ 

1. ΙΒΕΒϋΒΟΙΑ ΒΕΝΟνΑΒίΕδ 3ΑΨ 

Η ΙόθΓθηονα είναι εταιρεία ιδρυθείσα και εγκατεστη¬ 
μένη στην Ισπανία. Οι μετοχές της ΙόθΓοηονβ ανήκουν εξ 


ολοκλήρου (100%) στην εταιρεία ΙόθΓάΓοΙβ δ.Α. (εφεξής 
«ΙόθΓάΓοΙά’). Η μητρική εταιρεία ΙόθΓάΓοΙβ με τη σειρά της 
είναι εταιρεία που έχει συσταθεί σύμφωνα με την Ισπα¬ 
νική νομοθεσία και είναι εγκατεστημένη στην Ισπανία. 

Η μητρική εταιρεία ΙόθΓάΓοΙβ είναι Ισπανική εταιρεία 
εισηγμένη στο Ισπανικό Χρηματιστήριο Αξιών, η οποία 
δραστηριοποιείται στον τομέα της ενέργειας, ιδιαίτερα 
δε της ηλεκτρικής ενέργειας (παραγωγή, διανομή και 
προμήθεια), με σημαντικό ρόλο και αυξανόμενη παρου¬ 
σία στην αγορά φυσικού αερίου. Εκτός Ισπανίας, το 
μεγαλύτερο τμήμα του κύκλου εργασιών της ΙόθΓάΓοΙβ 
προέρχεται από την Λατινική Αμερική. Στις λοιπές χώ¬ 
ρες της Ευρωπαϊκής Ένωσης η ΙόθΓάΓοΙβ έχει παρουσία 
στην παραγωγή ηλεκτρικής ενέργειας, συμπεριλαμ- 
βανομένης και της παραγωγής από αιολική ενέργεια 
σε Γαλλία, Γερμανία, Ελλάδα, Πορτογαλία, Πολωνία 
και Ηνωμένο Βασίλειο, σε δραστηριότητες προμήθει¬ 
ας ενέργειας στην Πορτογαλία και σε δραστηριότη¬ 
τες εμπορίας ενέργειας στην Αυστρία, το Βέλγιο, την 
Γαλλία, την Γερμανία, την Ιταλία, τις Κάτω Χώρες, την 
Πορτογαλία, την Ελβετία και την Ισπανία. Επιπλέον, το 
2006 η ΙόθΓάΓοΙβ εγκαινίασε περιορισμένης έκτασης ει¬ 
σαγωγή ηλεκτρικής ενέργειας στην Ιταλία δια μέσου 
της Γαλλοϊταλικής μεθορίου. Σημειώνεται ότι ποσοστό 
80% του κύκλου εργασιών της ΙόθΓάΓοΙβ προέρχεται 
από την Ισπανία. 

Σύμφωνα με το καταστατικό της ΙόβΓάωΙβ, εταιρικός 
της σκοπός είναι η ανάληψη κάθε είδους δραστηριοτή¬ 
των, έργων και υπηρεσιών που σχετίζονται με την παρα¬ 
γωγή και εμπορία ηλεκτρικής ή θερμικής ενέργειας και 
καυσίμων δια μέσου μονάδων παραγωγής που χρησιμο¬ 
ποιούν εναλλακτικές πηγές ενέργειας (υδροηλεκτρική 
ή μικρο-υδροηλεκτρική, αιολική, ηλιακή, φωτοβολταϊκή, 
από βιομάζες, από βιοκαύσιμα ή/και από βιοαιθανόλη). 

Ο εταιρικός σκοπός της ΙόθΓάΓοΙβ περιλαμβάνει επίσης 
όλους τους τύπους μηχανολογικών υπηρεσιών σχετι¬ 
κών με τις μονάδες παραγωγής ανανεώσιμων πηγών 
και συγκεκριμένα την εκπόνηση αναλύσεων, μηχανο¬ 
λογικών μελετών και συμβουλευτικών υπηρεσιών σε 
σχέση με ζητήματα ενέργειας, περιβάλλοντος, τεχνικά 
και οικονομικά ζητήματα που αφορούν τις εν λόγω μο¬ 
νάδες. Επίσης, οι υπηρεσίες αυτές περιλαμβάνουν τη 
λειτουργία και συντήρηση εγκαταστάσεων που ανήκουν 
σε τρίτα μέρη, αλλά και την ανάπτυξη επιχειρηματικών 
σχεδίων, σε εγκαταστάσεις ιδιόκτητες, ή εγκαταστάσεις 
που διαχειρίζεται η ΙόθΓάΓοΙβ με σχετικές συμφωνίες 
της με τρίτα μέρη. Τέλος, η ίδια η ΙόβΓάωΙβ όπως και οι 
θυγατρικές της εμπλέκονται σε δραστηριότητες που 
αφορούν ακίνητα. 

Ειδικότερα: 

(α) Ηλεκτρική Ενέργεια 

Ανάμεσα στους κύριους στόχους των επιχειρήσεων 
παραγωγής ηλεκτρικής ενέργειας της ΙόβΓάωΙβ, εντάσ¬ 
σονται η κατασκευή, διαχείριση και συντήρηση κάθε 
είδους εγκαταστάσεων παραγωγής ηλεκτρικής ενέρ¬ 
γειας είτε αυτές ανήκουν απευθείας σε αυτήν είτε σε 
εταιρείες στις οποίες η ΙόβΓάωΙβ διατηρεί συμμετοχές. 
Η ΙόθΓάΓοΙβ διαθέτει ένα «μείγμα παραγωγής» ιδιαίτερα 
ανταγωνιστικό και ολοένα περισσότερο διαφοροποιη¬ 
μένο, με συνολική εγκατεστημένη ισχύ παραγωγής που 
ανερχόταν σε 30,384 Μ\Λ/ στο τέλος του 2006, δηλαδή 
κατά 9,3% υψηλότερη σε σχέση με το προηγούμενο 
έτος. Στην Ισπανία η ισχύς παραγωγής της ΙόβΓάτοΙβ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15437 


που προέρχεται από ανανεώσιμες πηγές ανέρχεται σε 
3,996 Μ\Λ/. Σε επίπεδο διανομής η ΙόθΓάΓοΙβ διαθέτει 9,9 
εκατομμύρια σημεία διανομής. Στη Λατινική Αμερική, η 
ΙόθΓάΓοΙβ έχει παρουσία στην παραγωγή (Βραζιλία, Χιλή 
και Μεξικό) και στη διανομή (Βολιβία, Βραζιλία και Γουα- 
τεμάλα) ηλεκτρικής ενέργειας. Την 31η Δεκεμβρίου 2006, 
η ΙόθΓόΓοΙα είχε 8.5 εκατομμύρια σημεία προμήθειας και 
ισχύ παραγωγής 4,418 Μ\Λ/ στη Λατινική Αμερική. 

(β) Ανανεώσιμες Πηγές Ενέργειας 

Η ΙόθΓάΓοΙβ αποτελεί παγκοσμίως ηγέτιδα εταιρεία 
στον τομέα της αιολικής ενέργειας και είναι ένας από 
τους μεγαλύτερους διαχειριστές ανανεώσιμων πηγών 
ενέργειας. Οι δραστηριότητες της ΙόθΓάΓοΙβ στον τομέα 
των ανανεώσιμων πηγών ενέργειας ασκούνται κυρίως 
μέσω της ΙόθΓβπονβ. 

(γ) Διανομή 

Το μεγάλο δίκτυο διανομής και μεταφοράς ηλεκτρικής 
ενέργειας στην Ισπανία διασχίζει 14 αυτόνομες κοινό¬ 
τητες και 32 επαρχίες, καλύπτοντας επιφάνεια 190.000 
τετραγωνικών χιλιομέτρων εξυπηρετώντας σύνολο πλη¬ 
θυσμό που ξεπερνά τα 16 εκατομμύρια. Το δίκτυο αυτό 
είναι εξοπλισμένο με περισσότερο από 18.100 χιλιόμετρα 
γραμμών υψηλής τάσης και περισσότερο από 210.000 
χιλιόμετρα γραμμών μεσαίας και χαμηλής τάσης. Επι¬ 
πρόσθετα, η εταιρεία έχει 943 υποσταθμούς μετασχη¬ 
ματισμού και 75.100 κέντρα μετασχηματισμού. 

(δ) Φυσικό Αέριο 

Η ΙόθΓάΓοΙβ έχει αυξανόμενη παρουσία στον τομέα 
των Ισπανικών αγορών φυσικού αερίου. Η ΙόθΓάΓοΙβ κα¬ 
τέχει το 25% και 30% των εγκαταστάσεων επαναερο- 
ποίησης της ΒΒΘ (Μπιλμπάο) και 3ΑΘΘΑ3 (δαρυπίο) 
αντίστοιχα και κατέχει το 20% στον αγωγό φυσικού 
αερίου ΜΕϋΟΑΖ μεταξύ Αλγερίας και Ισπανίας (υπό 
κατασκευή). Το 2006, η ΙόθΓάΓοΙβ ενίσχυσε τη θέση της 
ως η δεύτερη μεγαλύτερη ισπανική εταιρεία φυσικού 
αερίου, προμηθεύοντας το 15% του φυσικού αερίου που 
καταναλώθηκε στην Ισπανία. 

(ε) Αλλες δραστηριότητες 

Η ΙόθΓάΓοΙβ Ιπροπίοπά γ ΟοηείΓυοίόη, η κατασκευαστική 
εταιρεία του ομίλου ΙόθΓάΓοΙβ, δραστηριοποιείται στον 
ευρύτερο τομέα των κατασκευών και ειδικότερα στην 
κατασκευή σταθμών παραγωγής, διανομής και ελέγχου 
ηλεκτρικής ενέργειας ανά τον κόσμο. 

Η ΙόβΓάωΙβ ΙπιπτιοόιΙΙβίΊΒ αποτελεί μια εταιρεία εθνικής 
βάσης η οποία προσφέρει μια σειρά προϊόντων σχετικών 
με την αγορά ακινήτων, όπως πρώτες κατοικίες, εξοχικά 
σπίτια, βιομηχανικά κτίρια και εμπορικά κέντρα. 

Ο παγκόσμιος κύκλος εργασιών της ΙόθΓβπονβ κατά το 
έτος 2006 ανήλθε σε 695.635.000 ευρώ και της ΙόθΓάΓοΙβ 
σε 11.017.408.000 ευρώ. Ο κύκλος εργασιών της ΙόβΓθπονβ 
στην Ελλάδα προέρχεται από (ί) τη συμμετοχή της στην 
Εταιρεία και (μ) την εκμετάλλευση ενός αιολικού πάρκου 
17ΜΪΛ/ στη Θεσσαλία (Νομός Μαγνησίας), που ανήκει 
στην Εταιρεία «Ενεργειακή Αλογοράχης Α.Ε.», η οποία 
και εκμεταλλεύεται το εν λόγω αιολικό πάρκο. 

Πιο συγκεκριμένα, ο κύκλος εργασιών της ΙόθΓβπονβ 
στην ελληνική αγορά το 2006 ανήλθε σε 39.221.000 ευρώ 
(όπως επίσης και της ΙόθΓάΓοΙβ, δεδομένου ότι ο ελλη¬ 
νικός κύκλος εργασιών της ΙόβΓάωΙβ προέρχεται από 
την ΙόθΓβπονβ). 

2. X. Ρόκας ΑΒΕΕ 

Η X. Ρόκας ΑΒΕΕ έχει έδρα το Χαλάνδρι - Αττικής και 
ο καταστατικός σκοπός της είναι: 


• Η μελέτη και κατασκευή εργοστασίων στην Ελλάδα 
ή το εξωτερικό, για ίδιον όφελος ή για λογαριασμό 
τρίτων. 

• Οι μηχανουργικές και μεταλλικές κατασκευές πα¬ 
ντός είδους. 

• Η αντιπροσώπευση ξένων και ημεδαπών εμπορικών 
και βιομηχανικών οίκων, με ίδιο ή παρεμφερές αντικεί¬ 
μενο στην Ελλάδα ή το εξωτερικό. 

• Η εμπορία επί των ανωτέρω αντικειμένων και κάθε 
εν γένει συναφής εμπορική ή βιομηχανική εργασία. 

• Η ανάληψη και εκτέλεση παντός έργου Δημοσίου, 
Νομικών Προσώπων Δημοσίου και Ιδιωτικού Δικαίου, 
Οργανισμών Τοπικής Αυτοδιοίκησης. 

• Η διεξαγωγή κάθε είδους δραστηριότητας και υπηρε¬ 
σιών που σχετίζονται με την επιχειρηματική δραστηριότη¬ 
τα της παραγωγής (συμπεριλαμβανομένης της αυτοπαρα- 
γωγής), προμήθειας, εισαγωγής, εξαγωγής και πώλησης 
σε τρίτους (καταναλωτές ή μη) ηλεκτρικής ενέργειας ή 
παραγώγων προϊόντων της και σε εφαρμογές αυτών κα¬ 
θώς και πρώτων υλών για την παραγωγή τους. 

• Η δημιουργία, κατασκευή και εκμετάλλευση μονάδων 
παραγωγής ηλεκτρικής ενέργειας κάθε τύπου. 

• Η απόκτηση, ίδρυση, διαχείριση, έλεγχος και συμμε¬ 
τοχή με οποιονδήποτε τρόπο σε οποιαδήποτε εταιρεία, 
επιχείρηση και νομικό πρόσωπο οποιοσδήποτε νομικής 
μορφής και τύπου, ο σκοπός ή αντικείμενο του οποίου 
συμπεριλαμβάνει οποιαδήποτε δραστηριότητα αναφέ- 
ρεται ανωτέρω ή παρεμφερή ή άλλη δραστηριότητα. 

Ο όμιλος Εταιρειών Ρόκας όπου αποτελείται από την 
μητρική εταιρεία X. Ρόκας Α.Β.Ε.Ε. και 34 θυγατρικές 
εταιρείες. 

Ο παγκόσμιος κύκλος εργασιών της Εταιρείας είναι 
ίδιος με τον ελληνικό κύκλο διότι η συμμετοχή της 
στην παγκόσμια αγορά εμφανίζεται μέσω της εθνικής 
συμμετοχής της. Ο ελληνικός κύκλος εργασιών της Εται¬ 
ρείας διαμορφώθηκε το 2006 σε 50,2 εκατομμύρια ευρώ 
έναντι 53,4 εκατομμυρίων ευρώ το προηγούμενο έτος. 
Τονίζεται, ότι εφόσον πρόκειται για κοινή επιχείρηση 
ο κύκλος εργασιών επιμερίζεται εξίσου στην Εταιρεία 
και στην ΙόθΓβπονβ. Επομένως, ο κύκλος εργασιών της 
Εταρείας είναι 25,1 εκατ. ευρώ. 

III. ΣΧΕΤΙΚΗ ΑΓΟΡΑ 

1. Σχετική αγορά προϊόντων και υπηρεσιών 
Η σχετική αγορά προϊόντων περιλαμβάνει το σύνολο 
των προϊόντων ή/και υπηρεσιών που θεωρούνται από 
τον καταναλωτή εναλλάξιμα ή δυνάμεθα να υποκατα¬ 
σταθούν μεταξύ τους λόγω των χαρακτηριστικών, των 
τιμών τους και της σκοπούμενης χρήσης τους. 

Η υπό κρίση γνωστοποίηση αφορά: 

1) Την αγορά ηλεκτρικής ενέργειας όπου δραστηριο¬ 
ποιούνται τόσο η ΙόθΓβπονβ όσο και η Ρόκας. 

Σύμφωνα με τις αποφάσεις της Επιτροπής Ανταγω¬ 
νισμού (208/111/2002, 190/111/2001 και 120/11/2000), στον 
τομέα της παραγωγής και εκμετάλλευσης ηλεκτρικής 
ενέργειας διακρίνονται τέσσερις διαφορετικές δραστη¬ 
ριότητες: 

α) Παραγωγή ενέργειας στους σταθμούς παραγωγής, 
β) Μεταφορά ενέργειας μέσω καλωδίων υψηλής τάσης, 
γ) Διανομή της μέσω καλωδίων χαμηλής τάσης και 
δ) Διανομή της (προμήθεια) στον τελικό καταναλωτή 

2) Στην περίπτωση της Ρόκας οι δραστηριότητες της 
εταιρείας επεκτείνονται και στις μεταλλικές κατασκευές 
και τον ηλεκτρομηχανολογικό εξοπλισμό ως εξής: 

• Σχεδίαση και κατασκευή μεταλλικών κατασκευών 
και ηλεκτρομηχανολογικού εξοπλισμού για λιμένες, βι¬ 
ομηχανίες κ.λπ. Παραδείγματα τέτοιων προϊόντων απο¬ 
τελούν: Γέρανοί φορτοεκφόρτωσης εμπορευματοκιβω¬ 
τίων, γερανογέφυρες εργοστασίων, μεταλλικά κτίρια, 
σιλό, πλατφόρμες βιομηχανικής χρήσης, κ.λπ. 

• Κατασκευή μεταλλικών πύργων άνεμο γεννητριών και 
κατασκευή και εγκατάσταση Αιολικών Πάρκων αποκλει¬ 
στικά για τις θυγατρικές εταιρείες του Ομίλου. 

Σημειώνεται ότι ο Όμιλος ΙόθΓόΓοΙα δεν έχει οποια¬ 
δήποτε παρουσία στην κατασκευή μεταλλικών κατα¬ 
σκευών στην οποία δραστηριοποιείται η Εταιρεία (X. 
Ρόκας). 

2. Σχετική γεωγραφική αγορά 

Η σχετική γεωγραφική αγορά περιλαμβάνει την περι¬ 
οχή στην οποία οι ενδιαφερόμενες επιχειρήσεις πωλούν 
τα σχετικά προϊόντα τους υπό επαρκώς ομοιογενείς 
συνθήκες. Αναφορικά με την αγορά της ενέργειας σύμ¬ 
φωνα με νομολογία της Επιτροπής Ανταγωνισμού αλλά 
και της Ευρωπαϊκής Επιτροπής ως σχετική γεωγραφική 
αγορά θεωρείται η Ελληνική Επικράτεια. 

Σε σχέση δε με την περιφερειακή αγορά μεταλλικών 
κατασκευών και του ηλεκτρομηχανολογικού εξοπλισμού 
στην οποία δραστηριοποιείται η Εταιρεία, το γεωγρα¬ 
φικό της εύρος είναι σαφώς εκτενέστερο, καθώς οι 
δραστηριότητές της καλύπτουν πλήρως την ελληνική 
αγορά, αλλά επεκτείνονται και στην Ευρώπη, Μέση Ανα¬ 
τολή (Συρία, συμμετοχή σε διαγωνισμούς στο Ισραήλ και 
στην Αίγυπτο) και στην Κύπρο μέχρι τελικού πελάτη, Ιν¬ 
δίες και Κίνα, σε γεωγραφικές αγορές δηλαδή ακόμη και 
εκτός Ευρωπαϊκής Ένωσης, όπου οι συνθήκες αγοράς 
και ανταγωνισμού παρουσιάζουν επαρκή ομοιογένεια 
σε σχέση με την αγορά της Ελλάδος. Τέλος η Εταιρεία 
έχει υπάρξει στο παρελθόν υπεργολάβος της Φινλανδι- 
κής εταιρείας κατασκευής γερανών Κοπθογ3πθ8 για την 
προμήθεια διεθνών αγορών (Μάλτα, Η.Π.Α.). Προκειμένου 
να εξετασθούν οι επιπτώσεις που θα έχει η υπό εξέταση 
συγκέντρωση στην εγχώρια αγορά, ως σχετική γεωγρα¬ 
φική αγορά θα πρέπει να ληφθεί αυτή του συνόλου της 
Ελληνικής επικράτειας, δεδομένου ότι οι συμμετέχουσες 
επιχειρήσεις μπορούν να πωλήσουν τα προϊόντα τους 
υπό ομοιόμορφες συνθήκες ανταγωνισμού σε όλη την 
επικράτεια της χώρας. 

IV. ΔΟΜΗ ΣΧΕΤΙΚΩΝ ΑΓΟΡΩΝ ΠΡΟΪΟΝΤΟΣ - ΑΝΤΑ¬ 
ΓΩΝΙΣΜΟΣ 

Ο ενεργειακός τομέας στην Ελλάδα κυριαρχείται από 
την κάθετα οργανωμένη, ελεγχόμενη από το κράτος 
Δημόσια Επιχείρηση Ηλεκτρισμού (ΔΕΗ), η οποία κα¬ 
τέχει το 90% της παραγόμενης και προμηθευόμενης 
ηλεκτρικής ενέργειας στην Ελλάδα. 

Ποιο συγκεκριμένα παρατηρούνται τα εξής στις σχε¬ 
τικές αγορές που περιγράφηκαν ανωτέρω: 

1) Στη σχετική αγορά παραγωγής ηλεκτρικής ενέρ¬ 
γειας με εξαίρεση τον τομέα των ανανεώσιμων πηγών 
ενέργειας (εφεξής ΑΠΕ) και της μικρής παραγωγής 
ηλεκτρισμού και θερμότητας, που ευνοείται από καθε¬ 
στώς προνομιακής αγοράς της παραγόμενης ηλεκτρι¬ 
κής ενέργειας και λόγω της επιδότησης των σχετικών 
επενδύσεων, ο ανταγωνιστικός τομέας της ηλεκτροπα¬ 
ραγωγής δεν αναπτύχθηκε όπως αναμενόταν. 

Η αγορά παραγωγής ηλεκτρικής ενέργειας δια μέσου 
ΑΠΕ είναι μια πλήρως ρυθμιζόμενη αγορά, στην οποία 
ο μοναδικός πελάτης, ο οποίος απορροφά το σύνολο 


της παραγωγής και μάλιστα στις καθοριζόμενες από 
το νόμο τιμές και καθοριζόμενους από την προανα- 
φερθείσα σύμβαση λοιπούς όρους προμήθειας είναι 
ο Διαχειριστής του Συστήματος (ΔΕΣΜΗΕ) (εκτός της 
παραγωγής σε Μη Διασυνδεδεμένα Νησιά, όπου το ρόλο 
αυτό έχει η ΔΕΗ ΑΕ ως διαχειριστής του Δικτύου των 
Μη Διασυνδεδεμένων Νησιών). Από την άλλη πλευρά, η 
αδειοδότηση των σταθμών παραγωγής εξαρτάται από 
συγκεκριμένα και προκαθορισμένα από το νόμο κριτή¬ 
ρια τα οποία δεν καταλείπουν διακριτική ευχέρεια στις 
αδειοδοτούσες αρχές. Οι μόνοι νοητοί περιορισμοί κατά 
την αδειοδότηση σχετίζονται με παραμέτρους περιβαλ¬ 
λοντικές, πολεοδομικές και τεχνικές (χωρητικότητας 
του Συστήματος Μεταφοράς), οι οποίες εφαρμόζονται 
εξίσου και ομοιόμορφα για όλους τους σταθμούς παρα¬ 
γωγής. Με την έννοια αυτή, η συγκέντρωση πολλαπλών 
σταθμών παραγωγής υπό τον έλεγχο μιας και μοναδικής 
επιχείρησης δεν είναι δυνατόν να προκαλέσει αρνητικές 
επιπτώσεις στον ελεύθερο ανταγωνισμό, δεδομένου ότι 
οποιεσδήποτε αλλαγές στα μερίδια των εν λόγω επιχει¬ 
ρήσεων στην αγορά δεν έχουν οποιαδήποτε επίδραση 
στη δομή αυτής. Τέλος, το γεγονός ότι προβλέπεται δια 
νόμου η προτεραιότητα απορρόφησης της ενέργειας 
που παράγεται δια μέσου ΑΠΕ και η σταθερή τιμή πώ¬ 
λησης της ενέργειας που παράγεται (σε αντίθεση με 
τους άλλους παραγωγούς της ηλεκτρικής ενέργειας) 
θέτει τους παραγωγούς που χρησιμοποιούν τις ΑΠΕ εκ 
προοιμίου σε πλεονεκτική θέση έναντι των παραγωγών 
ηλεκτρισμού από συμβατικές μορφές δεδομένου ότι η 
βιωσιμότητά τους δεν τίθεται σε διακινδύνευση. 

Η κατανάλωση ηλεκτρικής ενέργειας στην Ελλάδα 
ανήλθε το 2006 σε 57,8 Τ\Λ/Γι (τετραβατώρες) με εγκα¬ 
τεστημένη ισχύ 12,500 Μ \Ν των σταθμών της ΔΕΗ και 
1.400 Μ\Λ/ των Αυτοπαραγωγών καθώς και των Παρα¬ 
γωγών ΑΠΕ. 

Η Εταιρεία δραστηριοποιείται στην παραγωγή ηλε¬ 
κτρικής ενέργειας δια μέσου ΑΠΕ και ειδικότερα δια 
μέσου αιολικής ενέργειας και δευτερευόντως δια μέ¬ 
σου ηλιακής και υδροηλεκτρικής ενέργειας. Δεδομένου 
ότι η παραγωγή ηλεκτρικής ενέργειας από ΑΠΕ δεν 
αποτελεί ξεχωριστή σχετική αγορά, συμπεραίνεται ότι 
για τους σκοπούς της παρούσας γνωστοποίησης ως 
σχετική αγορά προϊόντος ορίζεται αυτή της παραγωγής 
ηλεκτρικής ενέργειας. 

Τα μερίδια αγοράς, για το 2006, των επιχειρήσεων με 
παρουσία στον ελληνικό τομέα παραγωγής ενέργειας 
με βάση ΑΠΕ, αν και δεν αποτελεί ξεχωριστή σχετική 
αγορά, έχουν ως εξής: ΡΟΚΑΣ 26,5%, ΤΕΡΝΑ 14,0% ΕϋΕ 
12,7%, ΚΟΠΕΛΟΥΖΟΣ 10,3% ΔΕΗ 5,0% ΑΟΟΙΟΝΑ 4,8% 
ΜΥΤΙΛΗΝΑΙΟΣ 3,5%, ΕΛΛΗΝΙΚΗ ΤΕΧΝΟΔΟΜΙΚΗ 3,5%, 
ΛΟΙΠΟΙ (<3% έκαστος) 19,7%. 

Το άθροισμα των μεριδίων της αγοράς των 4 μεγαλύ¬ 
τερων εταιρειών της σχετικής αγοράς προϊόντος (δεί¬ 
κτης ΟΗ-4) για το έτος 2006 διαμορφώθηκε σε 63,5%, 
ενώ ο δείκτης ΗΗΙ ανήλθε σε 1.250,4 μονάδες. Η μεταβο¬ 
λή του δείκτη ΗΗΙ (Δ) σαν αποτέλεσμα της εξεταζόμενης 
στο παρόν συγκέντρωσης θα ήταν 0 μονάδες επειδή η 
εξαγοράζουσα δεν έχει μερίδιο στο τομέα παραγωγής 
ενέργειας με βάση ΑΠΕ. Επομένως, δεν δύναται να δι¬ 
απιστωθούν οριζόντια προβλήματα ανταγωνισμού στην 
εν λόγω συγκέντρωση. 

Περαιτέρω σημειώνεται ότι στη γενικότερη αγορά πα¬ 
ραγωγής ηλεκτρισμού κατά το μήνα Φεβρουάριο 2007, 

η μηνιαία παραγωγή ηλεκτρικής ενέργειας καλύφθηκε 
ως εξής: από ΛΙΓΝΙΤΗ 56,5%, ΠΕΤΡΕΛΑΙΟ 5,52%, ΦΥΣΙΚΟ 
ΑΕΡΙΟ 23,56%, ΥΔΡΟΗΛΕΚΤΡΙΚΗ ΕΝΕΡΓΕΙΑ 5,07%, ΑΠΕ 
2,61 % και λοιπές μεθόδους 15,8%. 

Με βάση τα ανωτέρω δεν παρατηρούνται προβλήμα¬ 
τα ανταγωνισμού στη σχετική αγορά από την εν λόγω 
συγκέντρωση. 

2) Στη σχετική αγορά μεταφοράς ενέργειας μέσω 
καλωδίων υψηλής τάσης αποτελεί φυσικό μονοπώλιο 
που ρυθμίζεται από την Ρυθμιστική Αρχή Ενέργειας και 
οι συμμετέχοντες στην συγκέντρωση δεν δραστηριο¬ 
ποιούνται. Ως εκ τούτου η επικείμενη συγκέντρωση δεν 
θα επιφέρει καμία αλλαγή στην εν λόγω αγορά. 

3) Στη σχετική αγορά διανομής της ηλεκτρικής ενέρ¬ 
γειας μέσω καλωδίων χαμηλής τάσης παρατηρείται το 
ίδιο φαινόμενο με την ανωτέρω αγορά. Πρόκειται και 
αυτή για φυσικό μονοπώλιο όπου ρυθμίζεται από την 
Ρυθμιστική Αρχή Ενέργειας και επομένως η επικείμενη 
συγκέντρωση δεν θα επηρεάσει την εν λόγω αγορά. 

4) Στη σχετική αγορά διανομής ηλεκτρικής ενέργειας 
(προμήθειας) στον τελικό καταναλωτή η προμήθεια ηλε¬ 
κτρικής ενέργειας δεν είναι εντάσεως κεφαλαίου. Παρά 
ταύτα όμως οι προμηθευτές οφείλουν να αναλαμβάνουν 
σημαντικό επιχειρηματικό ρίσκο, προεξοφλώντας τις 
ποσότητες ή τις τιμές ηλεκτρισμού προς τους ηλεκτρο- 
παραγωγούς, εάν θέλουν να προσελκύσουν πελάτες 
και να διευρύνουν το μερίδιο αγοράς που κατέχουν. 
Στην αγορά αυτή δεν δραστηριοποιείται καμία από τις 
συμμετέχουσες στην επικείμενη συγκέντρωση επιχειρή¬ 
σεις και ως εκ τούτου δεν θα υπεισέλθει οποιαδήποτε 
μεταβολή. 

5) Στον τομέα των μεταλλικών κατασκευών και ηλε- 
κτρομηχανολογικού εξοπλισμού, λόγω της εκτενούς πε¬ 
ριφερειακής αγοράς δεν υπάρχουν διαθέσιμα στοιχεία 
για τα μερίδια αγοράς του ανταγωνισμού καθώς και 
τη σχετική τους θέση στην εν λόγω αγορά. Αλλωστε, 
η επικείμενη συγκέντρωση δεν θα εμφανίσει κάποια 
μεταβολή στον τομέα αυτό δεδομένου ότι ΙόθΓθηονε δεν 
δραστηριοποιείται καθόλου στον εν λόγω τομέα. 

V. Σύμφωνα με το άρθρο 4 παρ. 2 εδαφ. β' του ν. 
703/1977, όπως ισχύει, συγκέντρωση πραγματοποιεί¬ 
ται όταν ένα ή περισσότερα πρόσωπα που ελέγχουν 
ήδη τουλάχιστον μία επιχείρηση ή μία ή περισσότερες 
επιχειρήσεις, αποκτούν άμεσα ή έμμεσα τον έλεγχο 
του συνόλου ή τμημάτων μίας ή περισσοτέρων άλλων 
επιχειρήσεων. 

Σύμφωνα δε με την παρ. 3 του άρθρου 4 του ίδιου 
νόμου, όπως ισχύει, «ο έλεγχος απορρέει από δικαιώμα¬ 
τα, συμβάσεις ή άλλα μέσα, τα οποία είτε μεμονωμένα 
είτε από κοινού με άλλα και λαμβανομένων υπόψη των 
σχετικών πραγματικών ή νομικών συνθηκών, παρέχουν 
τη δυνατότητα καθοριστικής επίδρασης στη δραστη¬ 
ριότητα μιας επιχείρησης και ιδίως από: 

α) δικαιώματα κυριότητας ή επικαρπίας επί του συ¬ 
νόλου ή μέρους των περιουσιακών στοιχείων της επι¬ 
χείρησης, 

β) δικαιώματα ή συμβάσεις που παρέχουν δυνατότητα 
καθοριστικής επίδρασης στη σύνθεση, στις συσκέψεις ή 
τις αποφάσεις των οργάνων μίας επιχείρησης». 

Ο έλεγχος που αποκτάται μπορεί να είναι αποκλει¬ 
στικός ή κοινός. Και στις δύο περιπτώσεις ο έλεγχος 
ορίζεται ως η δυνατότητα καθοριστικού επηρεασμού 
της δραστηριότητας μιας επιχείρησης με βάση δικαι¬ 


ώματα, συμβάσεις ή οποιαδήποτε άλλα μέσα. Η από¬ 
κτηση κοινού ελέγχου περιλαμβάνει και τη μετατροπή 
αποκλειστικού ελέγχου σε κοινό. 

Στην έννοια της απόκτησης του ελέγχου εμπίπτουν 
και οι περιπτώσεις στις οποίες επέρχεται μεταβολή 
της διάρθρωσης του ελέγχου. Στις περιπτώσεις αυτές 
περιλαμβάνεται η μεταβολή του κοινού ελέγχου σε απο¬ 
κλειστικό καθώς και η αύξηση του αριθμού των μετόχων 
που ασκούν κοινό έλεγχο. Στην υπό κρίση υπόθεση, η 
ΙόθΓβηονα θα έχει το δικαίωμα διορισμού του συνόλου 
των μελών του Διοικητικού συμβουλίου της X. Ρόκας Α.Ε. 
και με αυτήν την έννοια θα είναι σε θέση να ασκήσει 
αποκλειστικό έλεγχο επ'αυτής, κατέχοντας παράλληλα 
πακέτο μετοχών της, που ανέρχεται στο 52,7% του 
συνολικού μετοχικού κεφαλαίου της. Κατά συνέπεια, δη- 
μιουργείται συγκέντρωση κατά την έννοια του άρθρου 
4 παρ. 2 εδαφ. β’ του ν.703/1977, όπως ισχύει. 

Σύμφωνα με το άρθρο 4β παρ. 1 του ν. 703/1977, όπως 
ισχύει, «Κάθε συγκέντρωση επιχειρήσεων πρέπει να 
γνωστοποιείται στην Επιτροπή Ανταγωνισμού μέσα σε 
δέκα (10) εργάσιμες ημέρες από τη σύναψη της συμφω¬ 
νίας ή τη δημοσίευση της προσφοράς ή ανταλλαγής ή 
την απόκτηση συμμετοχής που εξασφαλίζει τον έλεγχο 
της επιχείρησης, όταν ο συνολικός κύκλος εργασιών 
όλων των επιχειρήσεων που συμμετέχουν στη συγκέ¬ 
ντρωση κατά τα οριζόμενα στο άρθρο 4στ ανέρχεται, 
στην παγκόσμια αγορά τουλάχιστον σε εκατόν πενήντα 
εκατομμύρια (150.000.000) ευρώ και δύο τουλάχιστον 
από τις συμμετέχουσες επιχειρήσεις πραγματοποιούν 
η καθεμία χωριστά, συνολικό κύκλο εργασιών άνω των 
δεκαπέντε εκατομμυρίων (15.000.000) ευρώ στην ελλη¬ 
νική αγορά». 

Η υπό κρίση συγκέντρωση υπόκειται υποχρεωτικά σε 
προηγούμενη γνωστοποίηση δεδομένου ότι πληρούνται 
οι παραπάνω προϋποθέσεις που ορίζει ο νόμος. Συγκε¬ 
κριμένα ο συνολικός κύκλος εργασιών των συμμετεχου- 
σών στη συγκέντρωση επιχειρήσεων, που υπολογίστηκε 
σύμφωνα με το άρθρο 4στ παρ. 4β, το έτος 2005, ανήλθε 
στην παγκόσμια αγορά σε 745.835.000 ευρώ, ποσό που 
υπερβαίνει τα 150.000.000 ευρώ και οι δύο συμμετέχου¬ 
σες στη συγκέντρωση επιχειρήσεις πραγματοποίησαν 
κύκλο εργασιών στην ελληνική αγορά, η μεν ΙόθΓβηονε 
25.324.000 ευρώ, η δε X. Ρόκας Α.Ε. 25,1 εκατ. ευρώ ήτοι 
άνω των 150.000.000 ευρώ η κάθε μία. 

Σύμφωνα με τα προβλεπόμενα στο άρθρο 4δ, «1. Η 
Επιτροπή Ανταγωνισμού εξετάζει τη γνωστοποιούμενη 
συγκέντρωση μόλις υποβληθεί η σχετική γνωστοποί¬ 
ηση. ... 

3. Αν διαπιστωθεί ότι η γνωστοποιηθείσα συγκέντρω¬ 
ση, παρότι εμπίπτει στο πεδίο εφαρμογής της παρ. 1 
του άρθρου 4β, δεν προκαλεί σοβαρές αμφιβολίες ως 
προς τη δυνατότητα της να περιορίσει τον ανταγωνισμό 
στις επιμέρους αγορές στις οποίες αφορά, η Επιτροπή 
Ανταγωνισμού, με απόφαση της που εκδίδεται μέσα 
σε ένα (1) μήνα από τη γνωστοποίηση, επιτρέπει τη 
συγκέντρωση. 

10. Οι προθεσμίες που προβλέπονται στις προηγού¬ 
μενες παραγράφους 3 και 6 μπορούν να παραταθούν 
στις ακόλουθες περιπτώσεις: 

α) αν συμφωνήσουν οι επιχειρήσεις που συμμετέχουν 
στη συγκέντρωση, 

β) αν το έντυπο της γνωστοποίησης δεν έχει συ¬ 
μπληρωθεί πλήρως, με αποτέλεσμα να μην μπορεί η 

Επιτροπή Ανταγωνισμού να προβεί στην αξιολόγηση 
της γνωστοποιούμενης συγκέντρωσης και εφόσον οι 
γνωστοποιούντες ειδοποιηθούν για αυτό μέσα σε απο¬ 
κλειστική προθεσμία επτά ημερών από τη γνωστοποί¬ 
ηση της συγκέντρωσης, 

γ) αν η γνωστοποίηση είναι λανθασμένη ή παραπλα¬ 
νητική, με αποτέλεσμα να μην μπορεί η Επιτροπή Αντα¬ 
γωνισμού να προβεί στην αξιολόγηση της γνωστοποι¬ 
ούμενης συγκέντρωσης. 

Στις περιπτώσεις β' και γ' ως χρονικό σημείο έναρξης 
των προθεσμιών θεωρείται η ημερομηνία της προσήκου¬ 
σας γνωστοποίησης ή της συγκέντρωσης των πλήρων 
και ακριβών στοιχείων από την αρμόδια για τον αντα¬ 
γωνισμό υπηρεσία.» 

Η Γ ΔΑ με την υποβολή της γνωστοποίησης (13.4.2007) 
εξέτασε τον υποβληθέντα φάκελο και επειδή διαπι¬ 
στώθηκαν ελλείψεις και ασάφειες στη συμπλήρωση 
του εντύπου γνωστοποίησης και στα προσκομισθέντα 
στοιχεία, ζητήθηκε η παροχή στοιχείων για την συ¬ 
μπλήρωση του φακέλου, τα τελευταία δε ως άνω στοι¬ 
χεία προσκομίστηκαν από την γνωστοποιούσα, στις 20 
Απριλίου 2007. 

Κατά το άρθρο 4ε παρ. 1 του ν. 703/1977, όπως ισχύει, 
απαγορεύεται η πραγματοποίηση της συγκέντρωσης 
μέχρι την έκδοση μιας από τις αποφάσεις που προβλέ- 
πονται στις παραγράφους 2,3 και 6 του άρθρου 4δ του 
νόμου, ενώ κατά το άρθρο 4γ παρ. 1 του ιδίου νόμου, με 
απόφαση της Επιτροπής Ανταγωνισμού απαγορεύεται 
κάθε συγκέντρωση επιχειρήσεων, που υπόκειται σε προ¬ 
ηγούμενη γνωστοποίηση και η οποία μπορεί να περιο¬ 
ρίσει σημαντικά τον ανταγωνισμό στην εθνική αγορά ή 
σε ένα σημαντικό σε συνάρτηση με τα χαρακτηριστικά 
των προϊόντων ή των υπηρεσιών τμήμα της και ιδίως με 
τη δημιουργία ή ενίσχυση δεσπόζουσας θέσης. 

2. Από την αξιολόγηση και συνεκτίμηση όλων των ανω¬ 
τέρω στοιχείων του φακέλου των σχετικών με τη διάρ¬ 
θρωση και λειτουργία της σχετικής αγοράς προϊόντων 
και υπηρεσιών, τα μερίδια σε αυτήν των συμμετεχουσών 


στη συγκέντρωση εταιρειών και την οικονομική τους 
δύναμη, τη μη ύπαρξη νομικών ή πραγματικών εμποδίων 
εισόδου στην αγορά, τη δυνατότητα επιλογής των προ¬ 
μηθευτών και των χρηστών από τις άνω εταιρείες και 
από άλλες ανταγωνιστικές επιχειρήσεις, την πρόσβασή 
τους στις πηγές εφοδιασμού ή στις αγορές διάθεσης 
των προϊόντων και υπηρεσιών, τα μικρά μερίδια των 
μερών στην αγορά που δεν επιτρέπουν τη δημιουργία ή 
ενίσχυση δεσπόζουσας θέσης αυτών, το συμφέρον των 
καταναλωτών, και τη λειτουργία γενικώς του ανταγωνι¬ 
σμού, όπως λεπτομερώς αυτά εκτίθενται και αναλύονται 
και στην υπ’ αριθμ. 2709/16.5.2007 εισήγηση της Γ.Δ.Α., η 
Επιτροπή Ανταγωνισμού - Τμήμα Α' άγεται στην κρίση 
ότι η συγκέντρωση που αφορά στην απόκτηση του απο¬ 
κλειστικού ελέγχου των επιχειρήσεων της εταιρείας «X. 
ΡΟΚΑΣ Α.Ε..» από την εταιρεία «ΙΒΕΒΟΒΟΕΑ ΕΝΕΒΘΙΑ3 
ΒΕΝΟνΑΒΕΕδ δ.ΑΙΙ.» σύμφωνα με το άρθρο 4β του ν. 
703/1977, όπως ισχύει, δεν προκαλεί σοβαρές αμφιβολίες 
ως προς τη δυνατότητά της να περιορίσει σημαντικά 
τον ανταγωνισμό στις επιμέρους σχετικές αγορές στις 
οποίες αφορά. 

Για τους λόγους αυτούς 
Η Επιτροπή Ανταγωνισμού- Τμήμα Α': 

Επιτρέπει την κατ' άρθρο 4β του ν. 703/1977 γνω- 
στοποιηθείσα την 13.4.2007 (αρ. ημ. πρωτ. 2082) συγκέ¬ 
ντρωση που πραγματοποιείται με την απόκτηση από 
την εταιρεία ΙΒΕΒϋΒΟΕΑ ΕΝΕΒΟΙΑδ ΒΕΝΟνΑΒΕΕδ δ.ΑΕΙ. 
αποκλειστικού ελέγχου επί των επιχειρήσεων της εται¬ 
ρείας X. ΡΟΚΑΣ Α.Ε., καθόσον η συγκέντρωση αυτή δεν 
προκαλεί σοβαρές αμφιβολίες ως προς τη δυνατότητά 
της να περιορίσει σημαντικά τον ανταγωνισμό στις επι¬ 
μέρους σχετικές αγορές στις οποίες αφορά. 

Η απόφαση εκδόθηκε την 18η Μάίου 2007. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ο Προεδρεύων Α' Τμήματος Η Γραμματέας 
ΑΡΙΣΤΟΜΕΝΗΣ ΚΟΜΙΣΟΠΟΥΛΟΣ ΑΙΚΑΤΕΡΙΝΗ ΤΡΙΒΕΛΗ 

